
SINTEZA
la proiectul 
Ordinului viceprim-ministrului, ministrului infrastructurii și dezvoltării regionale cu privire la aprobarea Metodei de determinare a gradului de finalizare a construcției în scopul impozitării

	Participantul la avizare, consultare publică, expertizare
	Nr. crt.
	Conținutul obiecției,
propunerii, recomandării, concluziei
	Argumentarea
autorului proiectului

	Avizare și consultare publică

	Congresul Autorităților Locale din Moldova
nr. 35 din 11.02.2026
	1.
	În pct. 1. (Prezentul Regulament modalitatea și procedura de determinare a gradului de finalizare a construcției, precum și condițiile de emitere a Actului de constatare, în scopul determinării bazei impozabile a bunurilor imobile. Actul de constatare nu înlocuiește expertiza tehnică și nu constituie temei pentru înregistrarea construcției în registrul bunurilor imobile): după cuvântul „Regulament” necesită a se completa cu cuvântul „stabilește”.
	Se acceptă
punctul a fost completat

	
	2.
	În pct. 3. (Actul de constatare este un act emis de Comisia constituită în cadrul autoritățile publice locale, …): cuvântul „emis” necesită a se substitui cu cuvântul „perfectat”, iar cuvântul „autoritățile” necesită a se substitui cu cuvântul „autorităților”. Obiecția referitoare la substituirea cuvântului „emis” cu „perfectat” - este valabilă pentru tot proiectul (de ex.: „În pct. 5. (Actul de constatare poate fi emis la orice etapă pentru titular dreptului asupra bunului imobil și, opțional, poate fi anexat la Cartea tehnică, fiind parte componentă a acesteia”; „CAPITOLUL II Organizarea Comisiilor de emitere a Actului de constatare”).
	Se acceptă
norma a fost completată

	
	3.
	În pct. 6. (Comisiile de lucru se constituite prin decizia consiliului local, după caz, prin dispoziția primarului, în cadrul autorităților publice locale, în temeiul art. 14 alin. (2) lit. w1 ) și art. 29 alin. (1) lit. g) din Legea 436/2006 privind administrația publică locală): necesită a fi exclus textul „decizia consiliului local, după caz, prin”. Art. 14 alin. (2) lit. w1 ) din Legea nr. 436/2006 se referă la competența consiliilor locale de a forma comisii administrative, care examinează cazurile contravenționale. Comisia prevăzută de prezentul proiect este una eminamente tehnică, cu sarcini executive, și de care ar trebui să se ocupe autoritatea executivă a administrației publice locale. Art. 3 din Regulamentul comisiei administrative, aprobat prin hotărârea de Guvern nr. 55/2010 prevede: „– Comisia administrativă examinează cazurile de contravenție care i-au fost atribuite prin Codul contravențional al Republicii Moldova nr. 218-XVI din 24 octombrie 2008”.
	Se acceptă

	
	4.
	[bookmark: _GoBack]În pct. 8. (În cadrul Comisiei pot fi cooptați: a) reprezentanți ai Agenției Geodezie, Cartografie și Cadastru; b) experți tehnici în construcții, după caz; c) agenți economici cu activități în domeniul expertizei tehnice, după caz): textul „, după caz” necesită a fi exclus de la lit. b) și lit. c) și de completat după textul „pot fi cooptați”. În caz contrar, ar fi necesară cooptarea reprezentanților Agenției Geodezie, Cartografie și Cadastru în fiecare comisie din fiecare unitate administrativ-teritorială, ceea ce este absurd, pentru că în primul rând reprezentantul Agenției nu va putea activa concomitent în câteva sute de comisii din țară, totodată, însuși faptul includerii obligatorii a unui reprezentant al autorităților publice centrale într-o comisie locală - limitează autonomia locală.
	Se acceptă

	
	5.
	În pct. 9. (Comisia de lucru are rol de a determina gradul de finalizare a construcției și de a emite Actul de constatare în scopul impozitării, precum și de a formula concluzii privind corespunderea lucrărilor executate cu documentația de proiect, în limita competențelor stabilite): este categoric necesară excluderea textului „precum și de a formula concluzii privind corespunderea lucrărilor executate cu documentația de proiect,”, pe motiv că scopul urmărit al proiectului este impozitarea bunurilor imobile nefinalizate și care nu sunt înregistrate, dar nu permiterea/autorizarea înregistrării în registrul bunurilor imobile și/sau utilizarea după destinație a acestor bunuri. Totodată, în APL nu există experți tehnici în construcție pentru aprecierea acestor aspecte tehnice, iar contractarea unora va depăși pe mulți ani înainte sumele ce ar putea fi colectate la bugetele locale în urma impozitării bunurilor în cauză. Obiecția este valabilă și pentru textul din anexa nr. 2: „7. Constatări privind gradul de finalizare a construcției În urma examinării documentației și a situației din teren, s-a constatat că lucrările de construcție o Corespunde documentației de proiect o Nu corespunde documentației de proiect”.
	Se acceptă

	
	6.
	În pct. 10. (Pentru construcțiile prevăzute la pct. 2, autoritățile publice locale inițiază procedura de evaluare a gradului de finalizare pentru emiterea Actului de constatare în scopul impozitării, conform modelului din Anexa nr.2 la prezentul Regulament): cuvântul „evaluare” este necesar a se substitui cu cuvântul „determină” (conform prevederilor și terminologiei Codului fiscal și chiar titlul proiectului). Obiecția este valabilă, în mod corespunzător, și pentru Anexa nr. 2 „ACTUL DE CONSTATARE privind evaluarea gradului de finalizare a construcției în scopul impozitării bunurilor imobile aflate la o etapă de finisare și corespunderea lucrărilor de construcție cu documentația de proiect”.
	Se acceptă

	
	7.
	Referitor la pct. 11. (În acest scop, APL informează beneficiarul (investitorul) cu privire la examinarea următoarelor documente) și tot conceptului proiectului care prevede „informarea beneficiarului”: este necesară înlocuirea conceptului de „informare a beneficiarului” cu anunțul public privind inițierea în unitatea administrativ-teritorială a lucrărilor comisiei de determinare a gradului de finalizare a construcțiilor nefinalizate neînregistrate și emiterea Actelor de constatare în scopul impozitării, cu propunerea ca persoanele interesate să conlucreze în acest sens cu comisia (constituită de primar), totodată, în termen de o lună de la data publicării anunțului prin comunicare publică, să poată prezenta Gradul de finalizare a construcţiei în scopul impozitării determinat de către experţii tehnici în construcţii sau de către agenţii economici cu activităţi în domeniul expertizei tehnice. În același context necesită a se revizui și normele conexe acestui concept de „informare a beneficiarului”: (de ex.: pct. 12 „În cazul lipsei documentelor prevăzute la pct. 11, emitentul informează beneficiarul despre necesitatea completării dosarului, iar în situația în care autoritatea publică locală nu deține anumite documente dintre cele enumerate, aceasta este în drept să le solicite beneficiarului, în vederea finalizării procedurii”; pct. 13 „Forma Înștiințării este prezentată la Anexa nr. 1”, Anexa nr. 1 „Către beneficiarul (investitorul) ÎNȘTIINȚARE În acest scop, vor fi examinate următoarele documente” ș.a.).
	Se acceptă

	
	8.
	În pct. 16. (Valabilitatea Actului expiră la perfectarea altui Act administrativ cu putere juridică în domeniul calității în construcții pe teritoriul Republicii Moldova): cuvântul „expiră” necesită a se substitui cu cuvântul „încetează”.
	Se acceptă

	
	9.
	Referitor la pct. 17 (Actul de constatare se semnează de membrii Comisiei și se transmite autorităților fiscale în termen de 15 zile, în vederea aplicării impozitului, cu excepția cazurilor de dezacord conform pct. 21 din prezentul Regulament. În aceste cazuri Actul de constatare se va expedia autorității fiscale după pronunțarea definitivă a instanței de judecată): menționăm că procedura prevăzută în actuala normă a proiectului - nu corespunde procedurilor regulamentare în vigoare, motiv din care necesită a se revizui norma în mod corespunzător, astfel încât pe baza Actului de constatare semnat de membrii Comisiei să fie calculate costurile bunurilor imobile în scopul impozitării, cu transmiterea rezultatelor Serviciului de colectare a impozitelor și taxelor locale din cadrul primăriei, conform Regulamentului cu privire la aprecierea sau actualizarea valorii de inventariere a bunurilor imobile în scopul impozitării, anexă nr. 3 la Hotărârea Guvernului nr. 827/2020.
	Se acceptă

	
	10.
	În anexa nr. 2 textele: „5. Certificatul de urbanism pentru proiectare nr. din (eliberat de către)” și „6.Autorizația de construire nr. din (eliberată de către)” necesită a se completa cu textul cu următorul cuprins: „(dacă sunt cunoscute de către comisie)”.
	Se acceptă

	Ministerul Finanțelor
nr. 15/4-06/13 
din 20.02.2026
	11.
	În preambulul proiectului Ordinului, sintagma „și recomandarea: 5” urmează a fi substituită cu „recomandării nr.5”, iar cuvântul „Hotărârii” urmează a fi înlocuit cu „Hotărârea”.
	Se acceptă

	
	12.
	La pct.1 din proiectul Ordinului, textul „(se anexează)” se va substitui cu textul ,, , conform Anexei la prezentul Ordin”.
	Se acceptă


	
	13.
	La pct.1 din Capitolul I al proiectului Regulamentului, formularea „Prezentul Regulament modalitatea și procedura…” este incompletă din punct de vedere gramatical și normativ și necesită reformulare, prin introducerea verbului corespunzător („reglementează” sau „stabilește”), pentru asigurarea clarității și corectitudinii textului normativ.
	Se acceptă
norma a fost completată

	
	14.
	Litera a) din pct.2 al proiectului Regulamentului necesită a fi reformulată în vederea aducerii acesteia în concordanță cu prevederile Codului fiscal nr.1163/1997, în sensul stabilirii că Regulamentul se aplică bunurilor imobiliare aflate la o etapă de finisare a construcției de 50% și mai mult.
	Se acceptă
norma a fost completată

	
	15.
	În cuprinsul proiectului Regulamentului se indică faptul că gradul de finalizare a construcției se determină în scopul stabilirii „bazei impozabile a bunului imobiliar” sau al „valorii impozabile a construcției nefinalizate”, formulări care nu corespund prevederilor art.278 alin.(1) din Codul fiscal. Potrivit normei menționate, gradul de finalizare a construcției se determină în scopul stabilirii bunului imobiliar în calitate de obiect al impunerii, motiv pentru care proiectul necesită ajustarea corespunzătoare a terminologiei și a conținutului normativ.
	Se acceptă
norma a fost completată

	
	16.
	La pct.3 și pct.9 din Capitolul I și II, deși se menționează rolul Comisiei și caracterul Actului de constatare, nu este delimitată clar natura juridică a acestuia (act administrativ individual cu caracter constatator), fapt ce poate genera incertitudini privind efectele sale juridice și regimul de contestare. Se consideră oportun completarea pct.3 cu o normă în acest sens 
	Se acceptă
norma a fost completată la pct. 4

	
	17.
	La Capitolul II din proiectul Regulamentului, considerăm necesar specificarea competenței de a constitui comisia de determinare a gradului de finalizare a construcției autorității deliberative (consiliului local) sau a primarului, reglementarea componenței comisiei respective și a atribuțiilor acesteia, cu determinarea acțiunilor consecutive care urmează să fie întreprinse de către comisie în sensul determinării gradului de finalizare a construcției.
	Se acceptă
norma a fost completată la pct. 4

	
	18.
	În partea ce ține de Capitolele III și IV din proiectul Regulamentului, nu există reglementări clare care să elucideze următoarele întrebări:
a) care este procedura de informare a beneficiarului (investitorului) despre inițierea procedurii de evaluare a gradului de finalizare a construcțiilor, în ce termen acesta va fi informat?; 
b) ce se întâmplă în cazul în care beneficiarul (investitorul) nu prezintă documentele solicitate din motivul lipsei acestora (de ex. construcție neautorizată), urmare a refuzului de a le prezenta sau în lipsa unei reacții în acest sens, în condițiile în care prezintă documentele – care este procedura de prezentare a acestora?
	Se acceptă
norma a fost completată la Capitolele III și IV

	
	19.
	Capitolul III reglementează obligația beneficiarului de a prezenta documente, însă nu stabilește un termen concret pentru prezentarea acestora și nici consecințele juridice ale neprezentării documentelor în termenul stabilit. Se recomandă completarea Regulamentului cu termene procedurale clare și efecte juridice explicite. 
c) care sunt acțiunile ce urmează a fi întreprinse de către comisie aferent documentației existente, inclusiv acțiunile care urmează a fi întreprinse de către aceasta în teren?; 
	Se acceptă

	
	20.
	d) la ce etapă se întocmește actul de constatare?; 
	Se acceptă

	
	21.
	e) prevederile Regulamentului se vor răsfrânge sau nu se vor răsfrânge asupra tuturor categoriilor de proprietari de imobile-persoane fizice, cât și persoane juridice? (în cazul persoanelor fizice cetățeni, obligația de calculare a impozitului pe bunurile imobiliare revine serviciilor de colectare a impozitelor și taxelor locale din cadrul primăriei, iar în cazul persoanelor juridice – calculul obligației fiscale se efectuează de către aceștia de sine stătător); 
	Se acceptă

	
	22.
	f) care este procedura de informare a persoanelor despre rezultatele evaluării? g) care este necesitatea specificării obligației beneficiarului de a prezenta comisiei detalii privind execuția lucrărilor și materialelor realizate, în condițiile în care proiectul Regulamentului reglementează necesitatea prezentării de către acesta a documentelor lipsă (a se vedea prevederile pct.11-12).
	Se acceptă

	
	23.
	Deși pct.16 stabilește valabilitatea Actului de constatare, proiectul Regulamentului nu reglementează situațiile de modificare, revocare sau anulare a acestuia, inclusiv în cazul constatării unor erori materiale sau a prezentării ulterioare a unor documente relevante de către beneficiar.
	Se acceptă

	
	24.
	Adițional, specificăm că materialele utilizate în procesul de construcție nu constituie un indicator utilizat pentru determinarea gradului de finalizare a acesteia. În aceeași ordine de idei, se consideră necesar enumerarea exhaustivă a elementelor de construcție executate integral, care formează obiectul determinării gradului de finisare a construcției (inclusiv corespunderea elementelor specificate în exemplele prezentate în capitolul V al Regulamentului), cu statuarea prin normă distinctă a indicatorului privind ,,ponderea aferentă elementului de construcție”
	Se acceptă

	
	25.
	Proiectul Regulamentului nu reglementează modul și procedura de comunicare a actelor emise de comisia de lucru. Deși, Capitolul VI Dispozițiile finale conține reglementări referitor la posibilitatea contestării Actului de constatare, aprobat prin Anexa nr.2 la proiectul Regulamentului, în conținutul Actului de constatare lipsește mențiunea referitor la posibilitatea contestării în caz de dezacord cu Actul de constatare emis.
	Se acceptă

	Expertizare

	Ministerul Justiției
nr. 04/2-2729 
din 13.03.2026
	26.
	La proiectul ordinului: 
Cu referire la clauza de adoptare, atenționăm că, izvorul publicării Codului fiscal nr. 1163/1997 este indicat eronat. Deci, acesta urmează a fi redat după cum urmează: „(republicat în Monitorul Oficial al Republicii Moldova, ediție specială din 8 februarie 2007)”. Suplimentar, luând în considerare prevederile art. 16 din Legea nr. 100/2017, textul „și recomandării nr. 5 din Raportul de audit al conformității asupra înregistrării, evaluării și impozitării bunurilor imobile de către autoritățile publice locale, aprobat prin Hotărârea Curții de Conturi nr. 65/2025” urmează a fi exclus din clauza de adoptare, fiind inclus, eventual, în nota de fundamentare.
	Se acceptă

	
	27.
	La pct. 1, textul „(conform Anexei la prezentul Ordin)” se va substitui cu textul „(se anexează)”.
	Se acceptă

	
	28.
	Pct. 3, după cuvintele „Monitorul Oficial” se va completa cu cuvintele „al Republicii Moldova”.
	Se acceptă

	
	29.
	La proiectul Regulamentului: 
Întru corectitudinea redactării, parafa de aprobare se va indica după cum urmează: 
„Aprobat 
prin Ordinul Viceprim-ministrului, 
ministrului infrastructurii și dezvoltării regionale 
nr. ______/2026”.
	Se acceptă

	
	30.
	La pct. 1, recomandăm substituirea cuvintelor „Prezentul Regulament” cu textul „Regulamentul privind metoda de determinare a gradului de finalizare a construcției în scopul impozitării (în continuare – Regulament)”, precum și revizuirea obiectului de reglementare conform obiecției expuse supra referitoare la temeiul legal (observație valabilă pentru toate normele ce vizează perfectarea Actului de constatare în scopul impozitării, cum ar fi pct. 4-6, capitolele II și IV, anexele nr. 1 și nr. 2).
	Se acceptă

	
	31.
	La pct. 3 lit. a), pentru claritate juridică, este recomandată utilizarea formulării „de cel puțin 50%”.
	Se acceptă

	
	32.
	Pct. 17 se va revizui, deoarece este formulat defectuos. Astfel, textul „Comisia determină gradul de finalizare în baza constatărilor efectuate la fața locului și a informațiilor disponibile din registrele publice” se va integra la alineatul introductiv.
	Se acceptă

	
	33.
	La pct. 26 și 27 termenul de transmitere al actului către autoritatea fiscală nu este corelat cu termenul de contestare a acestuia conform Codului administrativ. Conform pct. 26 din proiect, se prevede că actul de constatare se transmite autorității fiscale competente în termen de 15 zile lucrătoare de la data semnării, ceea ce impune o acțiune rapidă. În schimb, pct. 27 din proiect stipulează că în cazul contestării actului în instanță, transmiterea către autoritatea fiscală se va efectua abia după pronunțarea definitivă a hotărârii judecătorești.
În această situație, este important de menționat că, potrivit Codului administrativ, termenul pentru contestare este de 30 de zile de la comunicarea sau notificarea actului administrativ individual, iar în cazul în care informația privind exercitarea căilor de atac nu se conține în act ori este indicată incorect, termenul de contestare se prelungește la un an de la comunicarea acestuia. 
Având în vedere aceste reglementări, termenul de 15 zile lucrătoare stabilit la pct. 26 din proiect pentru transmiterea actului de constatare către autoritatea fiscală este mult mai scurt decât termenul de contestare stabilit în Codul administrativ și nu permite aplicarea pct. 27.
	Se acceptă

	
	34.
	Cu referire la capitolul VI, semnalăm că, potrivit art. 47 și 48 din Legea nr. 100/2017, dispozițiile finale și tranzitorii sunt caracteristice legilor, iar în cazul actelor normative ale Guvernului, ale autorităților administrației publice centrale de specialitate și ale autorităților publice autonome, acestea, în cazul în care cuprind momentul intrării în vigoare și măsurile necesare punerii în aplicare a actului normativ, reglementări privind obligația autorităților responsabile de a executa actul normativ, precum și măsuri ce se instituie cu privire la continuarea raporturilor juridice născute în temeiul vechilor reglementări care urmează a fi abrogate sau înlocuite de noul act normativ, urmează a fi plasate în textul hotărârii/ordinului. În context, capitolul VI „Dispoziții finale” (pct. 40-42) urmează a fi revizuit conform celor menționate.
	Se acceptă

	
	35.
	Cu titlu general remarcăm că, numerotarea elementelor structurale urmează a fi efectuată conform art. 52 din Legea nr. 100/2017. Astfel, punctele se însemnează consecutiv cu numere ordinare, exprimate prin cifre arabe, urmate de punct, începând cu primul și terminând cu ultimul, de la începutul și până la sfârșitul actului normativ. Pentru interpretare corectă și aplicare comodă, punctele pot fi divizate în subpuncte care se numerotează prin adăugarea consecutivă a cifrelor arabe, până la gradul de detaliere necesar. Luând în considerare prevederea legală enunțată, subpunctele se vor renumerota conform prevederilor legale enunțate.
	Se acceptă

	
	36.
	Conținutul proiectului, conform prevederilor art. 54 din Legea nr. 100/2017, va fi expus într-o formulă clară și concisă, pentru a se exclude orice echivoc. Textul punctelor trebuie să aibă un caracter dispozitiv, să prezinte norma instituită fără explicații sau justificări.
	Se acceptă

	Ministerul Finanțelor
nr. 15/4-06/26 
din 23.03.2026
	37.
	Pct.2 din proiectul Regulamentului urmează să fie ajustat în conformitate cu prevederile art.277 din Codul fiscal nr.1163/1997 (în continuare – ,,Cod”), întrucât limitează nejustificat grupul de persoane asupra căruia urmează să se aplice Regulamentul. Or, legislația fiscală include pe lângă proprietarii bunurilor imobiliare și alte categorii de persoane care exercită drepturi asupra bunurilor imobiliare (arendași, locatari etc.). Menținerea formulării actuale poate conduce la excluderea unor situații reglementate de cadrul fiscal. 
	Se acceptă

	
	38.
	 Propunem expunerea pct.3 din Regulament după cum urmează: 
,,3. Regulamentul se aplică bunurilor imobile amplasate în intravilanul sau extravilanul localităților urbane și rurale, indiferent de forma de proprietate, care au rămas nefinalizate timp de 3 ani de la începutul lucrărilor de construcție.”.
	Nu se acceptă 
Conform art.278 alin. (1) din Codul fiscal nr.1163/1997,  obiecte ale impunerii sunt bunurile imobiliare, inclusiv terenurile din intravilan sau din extravilan, clădirile, construcțiile, casele de locuit individuale, apartamentele și alte încăperi izolate, inclusiv bunurile imobiliare aflate la o etapă de finisare a construcției de 50% și mai mult, rămase nefinisate timp de 3 ani după începutul lucrărilor de construcție.

	
	39.
	Pct.6 din proiectul Regulamentului urmează să fie expus în următoarea redacție: ”Actul de constatare se perfectează pentru bunurile imobiliare aflate la o etapă de finisare a construcției, rămase nefinisate timp de 3 ani de la începerea lucrărilor de construcție, la solicitarea titularului sau din oficiu de către autoritățile administrației publice locale și poate fi anexat, opțional, la Cartea tehnică, devenind parte componentă a acesteia.”, în vederea concretizării categoriei de bunuri imobiliare în privința cărora urmează a fi perfectate acte de constatare.
	Nu se acceptă 
Conform art.278 alin. (1) din Codul fiscal nr.1163/1997,  obiecte ale impunerii sunt bunurile imobiliare, inclusiv terenurile din intravilan sau din extravilan, clădirile, construcțiile, casele de locuit individuale, apartamentele și alte încăperi izolate, inclusiv bunurile imobiliare aflate la o etapă de finisare a construcției de 50% și mai mult, rămase nefinisate timp de 3 ani după începutul lucrărilor de construcție.

	
	40.
	 La pct.7 din proiectul Regulamentului urmează să fie revizuită prevederea legii în temeiul căruia se constituie Comisia de determinare a gradului de finalizare a construcției, din motiv că prevederile art.29 alin.(1) lit.g) din Legea nr.436/2006 privind administrația publică locală se referă la bunurile domeniului public și celui privat ale satului (comunei), orașului (municipiului).
	Se acceptă

	
	41.
	La pct.11 lit.a) și b) din proiectul Regulamentului, nu este specificat cine va avea obligația de a perfecta dosarul privind determinarea gradului de finisare a construcției, în vederea examinării ulterioare a acestuia de către comisie, cui și în ce mod comisia va solicita prezentarea documentelor relevante.

	Se acceptă

	
	42.
	Prevederile pct.12 și 19 din proiectul Regulamentului au caracter repetativ, prin urmare urmează să fie revizuite și corelate.
	Se acceptă

	
	43.
	Pct.13 din proiectul Regulamentului urmează de revizuit, dat fiind caracterul repetativ al acestuia, în contextul reglementărilor ce vizează semnarea, comunicarea și valabilitatea actului de constatare, reflectată în capitolul IV din proiectul Regulamentului.
	Se acceptă

	
	44.
	La pct.15 din proiectul Regulamentului se constată mai multe neclarități și neconcordanțe care necesită a fi remediate. Astfel, nu este suficient de clar reglementat mecanismul de emitere a dispoziției de inițiere a procedurii de determinare a gradului de finisare a construcției.
Totodată, se atestă o neuniformitate de terminologie, în sensul că este utilizată noțiunea de „Notificare”, în timp ce formularul tipizat corespunzător din Anexa nr.1 este denumit „Înștiințare”, deși acestea vizează același act.
Adițional, deși lit.e) prevede includerea în notificare a informațiilor privind data estimativă a examinării în teren, acest element nu se regăsește în formularul tipizat din Anexa nr.1, fapt ce necesită a fi corectat pentru asigurarea coerenței proiectului.
	Se acceptă

	
	45.
	La pct.19 lit.b) din proiectul Regulamentului nu este clar cine va solicita informații suplimentare (comisia sau autoritatea publică locală), inclusiv care va fi procedura de solicitare în acest caz.
	Se acceptă

	
	46.
	 La pct.15 și pct.20 din proiectul Regulamentului cuvintele „în teren” urmează să fie substituite cu cuvintele „la fața locului”.
	Se acceptă

	
	47.
	 Pct.21 din proiectul Regulamentului urmează să fie exclus, din motiv că norma nu este relevantă.
	Se acceptă

	
	48.
	La pct.24 din proiectul Regulamentului nu este prevăzută procedura comunicării actului de constatare, precum și cine are obligația de a comunica beneficiarului despre emiterea actului de constatare (comisia sau autoritatea publică locală).
	Se acceptă

	
	49.
	La pct.26 din proiectul Regulamentului se impune a fi prevăzut expres că actul de constatare, în cazul persoanelor fizice, se transmite serviciului de colectare a impozitelor și taxelor locale din cadrul primăriei, în vederea calculării impozitului pe bunurile imobiliare, cu stabilirea inclusiv a termenului-limită de transmitere a acestuia.
În aceeași ordine de idei, se impune ajustarea corespunzătoare și a prevederilor pct.27 din proiectul Regulamentului.
	Se acceptă

	
	50.
	La pct.31 se constată o inconsecvență matematică, întrucât ponderile prevăzute pentru fundații – 15%, structură de rezistență – 25%, planșee – 15%, închideri exterioare – 15% și acoperiș – 10% însumează 80%, și nu 88%, cum este indicat în proiect. Prin urmare, se impune revizuirea și corectarea prevederii.
Totodată, se atestă o neconcordanță între ponderile stabilite la pct.31 și exemplele de calcul prezentate, în care structura de rezistență este evaluată cu 30%, și nu cu 25%, contrar textului normativ. Această situație generează incertitudine privind ponderea aplicabilă, fiind necesară clarificarea și uniformizarea prevederilor.
	Se acceptă

	
	51.
	 La definirea indicatorului ,,Pa” din pct.32, se constată o trimitere eronată: „Pa” face referire la pct.30 în loc de pct.31.
	Se acceptă

	
	52.
	 La Anexa nr.1 din proiectul Regulamentului este necesar să se precizeze modul de prezentare a documentelor, fie în format electronic, fie pe suport de hârtie.
	

	
	53.
	 De asemenea, menționăm despre necesitatea statuării în Regulament a unui termen limită pentru comisie, în cadrul căruia urmează a fi asigurată determinarea gradului de finisare a construcțiilor; utilizării în tot cuprinsul acestuia a unei terminologii unice aferente subiecților, specificării obiectelor, acțiunilor și proceselor, cu includerea unui punct distinct privind definirea noțiunilor (de ex: beneficiar, titularul dreptului asupra bunului imobil, noțiuni de natură tehnică, etc.), care se vor aplica în tot cuprinsul acestuia; respectării art.30 alin.(1) din Legea nr.100/2017 cu privire la actele normative, conform căruia, concomitent cu elaborarea proiectului actului normativ, se întocmește nota informativă la proiect.
	Se acceptă

	Agenția Geodezie, Cartografie și Cadastru
nr. 36/01-06/526 
din 15.04.2026
	54.
	La pct 5. menționăm că sintagma „autoritatea fiscală competentă” nu este definită și nu se regăsește în actele normative în vigoare, inclusiv în Codul fiscal nr. 1163/1997 al Republicii Moldova. 
În acest context, utilizarea acestei noțiuni generează ambiguitate în interpretare și aplicare. 
Se propune introducerea expresă a noțiunii „autoritatea fiscală competentă” în capitolul destinat definițiilor, cu indicarea clară a autorității vizate (de exemplu, Serviciul Fiscal de Stat), pentru a asigura coerența și aplicabilitatea normei.
	Se acceptă

	
	55.
	La pct 9. menționăm că prevederile nu reglementează modul de organizare și funcționare a Comisiei în situația în care lipsesc specialiștii prevăzuți la pct. 9.2 și 9.3. 
În lipsa unor astfel de reglementări, există riscul imposibilității constituirii Comisiei sau al blocării activității acesteia, în special în unitățile administrativ-teritoriale unde nu sunt disponibili specialiști în domeniul urbanismului, amenajării teritoriului sau construcțiilor. 
Se recomandă completarea normei cu prevederi exprese care să stabilească soluții alternative pentru asemenea situații (de exemplu: atragerea specialiștilor din alte autorități, contractarea experților externi sau delegarea competențelor), în vederea asigurării funcționalității Comisiei.
	Se acceptă

	
	56.
	La pct. 11.1 nu este justificată și nici clar reglementată includerea Agenția Geodeziei, Cartografie și Cadastru în componența Comisiei. 
Deși, potrivit Hotărârea Guvernului nr. 959/2023, Agenția asigură realizarea politicii de stat în domeniile geodeziei, cartografiei, cadastrului și evaluării bunurilor imobile, din conținutul punctului analizat nu rezultă rolul concret, atribuțiile sau temeiul implicării acesteia în procedura reglementată, ceea ce generează ambiguitate în aplicare. 
Totodată, conform cadrului său de organizare și funcționare, Agenția are un rol preponderent normativ și de elaborare a politicilor publice și a actelor normative în domeniile de competență, neavând atribuții tehnico-executive. În consecință, aceasta nu poate delega reprezentanți în cadrul unor comisii care exercită atribuții operative. 
În același context, atribuțiile Comisiei prevăzute de Metodă (examinarea documentației, verificarea în teren și stabilirea gradului de finalizare) au un caracter tehnic și executiv, specific autorităților administrației publice locale și specialiștilor în domeniul construcțiilor, fiind incompatibile cu rolul instituțional al Agenției. 
Implicarea acesteia ar genera o confuzie de roluri între funcția normativă (de elaborare a cadrului legal) și cea executivă (de aplicare în cazuri concrete), contrar principiilor de delimitare a competențelor. 
Prin urmare, se impune revizuirea pct. 11.1 din Metodă, prin excluderea referinței la Agenție sau reformularea prevederii, astfel încât Comisia să își păstreze caracterul de structură tehnică la nivel local. 
	Se acceptă

	
	57.
	De asemenea, în Capitolul II urmează a fi prevăzut expres că ședința Comisiei se consideră deliberativă dacă la aceasta participă majoritatea membrilor desemnați. În lipsa unei asemenea prevederi, există riscul apariției incertitudinilor privind valabilitatea ședințelor și a deciziilor adoptate.
	Se acceptă

	
	58.
	La pct. 15.2, din perspectiva fiscală, beneficiarul ar putea fi interpretat ca fiind statul, în calitate de subiect care colectează impozitele. Totuși, din conținutul prevederii rezultă că prin „beneficiar (investitor)” se are în vedere, de fapt, proprietarul bunului imobil. 
Această ambiguitate poate genera confuzii în aplicare, motiv pentru care se impune definirea expresă a noțiunii de „beneficiar (investitor)” sau utilizarea unui termen unic și clar (de exemplu, „proprietar” sau „titular de drepturi asupra bunului imobil”), în funcție de sensul urmărit de normă.
	Se acceptă

	
	59.
	La pct. 21 se propune de a fi indicat termenul de 30 zile.
	Se acceptă

	
	60.
	La pct. 32 se constată o necorelare terminologică: deși este prevăzut că se calculează gradul de finalizare pentru fiecare element, variabila Pe este definită ca reprezentând ponderea elementului în gradul total de finalizare. 
Astfel, formula și definițiile aferente creează ambiguitate, întrucât nu rezultă clar dacă Pe reprezintă gradul de finalizare al elementului sau doar ponderea acestuia în calculul gradului total. 
Se recomandă clarificarea expresă a semnificației indicatorului „Pe”, pentru a asigura coerența dintre denumirea formulei și definițiile variabilelor utilizate. 
	Se acceptă
La pct. 32 a fost inclusă semnificația indicatorului „Pe”.

	
	61.
	În exemplu 1 la rubrica „elemente realizate integral” se recomandă completarea cu sintagma „acoperiș – neexecutat”, similar Exemplului 2, pentru asigurarea uniformității de prezentare. 
	Se acceptă

	
	62.
	La anexa nr. 1: Se propune ca la alineatul 2, în lista documentelor indicate, să fie inclus și „proiectul de execuție”, în conformitate cu pct. 12.1 din Metodă. 
	Se acceptă

	
	63.
	La anexa nr. 2: La pct. III se propune substituirea sintagmei „potrivit metodologiei prevăzute în” cu sintagma „în conformitate cu” la forma gramaticală corespunzătoare.
	Se acceptă

	
	64.
	Sintagma L.Ș. urmează a fi exclusă, întrucât, potrivit pct. 23 din Metodă, actul de constatare se semnează electronic. În acest context, conform art. 40 alin. (5) din Legea nr. 124/2022 privind identificarea electronică și serviciile de încredere, în cazul în care legislația prevede obligativitatea autentificării unui document pe suport de hârtie prin ștampilă, documentul electronic este considerat corespunzător acestei cerințe.
	Se acceptă

	
	65.
	De asemenea, considerăm oportun ca, odată cu instituirea impozitării bunurilor imobile nefinalizate, să fie identificată o soluție pentru înregistrarea acestor construcții în Registrul bunurilor imobile, în baza actului de constatare, în vederea asigurării evidenței complete și corecte a acestora, precum și a unei baze fiscale echitabile și transparente. În acest sens, este necesară stabilirea unui mecanism clar de identificare, evaluare și înregistrare a acestor bunuri. 
Se constată că prevederile Metodei privind determinarea gradului de finalizare a construcției sunt clare și suficient reglementate. Totuși, lipsește corelarea acestora cu mecanismul fiscal de stabilire a obligațiilor aferente bunurilor imobile. 
Astfel, potrivit pct. 41 din Metodă, stabilirea și calculul obligațiilor fiscale se realizează de către autoritățile fiscale competente, în conformitate cu legislația fiscală. În același timp, conform art. 278 alin. (2) din Codul fiscal nr. 1163/1997, baza impozabilă o constituie valoarea estimată a bunurilor imobiliare, iar art. 279 stabilește că evaluarea acestora este de competența organelor cadastrale. 
Totodată, este relevant de menționat că organele cadastrale determină valoarea bunurilor imobile doar pentru bunurile înregistrate în Registrul bunurilor imobile, această valoare fiind calculată automat în sistem, în baza modelelor de evaluare stabilite de legislație. 
În acest context, nu este clar modul în care autoritățile fiscale vor utiliza în practică procentul gradului de finalizare determinat conform Metodei, în special în situațiile în care construcțiile nu sunt finalizate sau nu sunt înregistrate în Registrul bunurilor imobile. De asemenea, nu este reglementat asupra cărei valori estimate se aplică acest procent și cum este integrat în calculul impozitului. 
Totodată, subliniem că autoritățile fiscale nu stabilesc valoarea bunurilor imobile, aceasta fiind determinată de organele cadastrale și transmisă ulterior către Serviciul Fiscal de Stat în scopul administrării fiscale.
	Soluția pentru înregistrarea în Registrul bunurilor imobile este stabilită conform codului practic CP-C.04.06-2013. 

Suplimentar, menționăm că competența MIDR ține exclusiv de aprobarea Metodei de determinare a gradului de finalizare a construcției, iar stabilirea valorii construcției, excedă competența MIDR.





Secretar de stat							Veaceslav ȘIPITCA

